
Na temelju članka 38., članka 44. stavka 3. Zakona o ustanovama („Narodne novine“, broj: 76/93, 29/97, 47/99, 35/08, 127/19 i 151/22), članka 85. Zakona o zdravstvenoj zaštiti („Narodne novine“, broj: 100/18, 125/19, 147/20, 119/22, 156/22 i 33/23) i članka 23. stavka 1. podstavka 23. Statuta Naftalana, specijalne bolnice za medicinsku rehabilitaciju („Glasnik Zagrebačke županije“, broj: 30/23), Upravno vijeće Naftalana, specijalne bolnice za medicinsku rehabilitaciju, raspisuje
JAVNI NATJEČAJ 
ZA IZBOR I IMENOVANJE RAVNATELJA 

NAFTALANA, SPECIJALNE BOLNICE ZA MEDICINSKU REHABILITACIJU
I. Uvjeti:

· završen preddiplomski i diplomski sveučilišni studij ili integrirani preddiplomski i diplomski sveučilišni studij i
· najmanje pet (5) godina radnog iskustva u struci.
Uz navedene uvjete kandidat mora ispunjavati uvjete za imenovanje članom uprave trgovačkog društva u skladu sa zakonom koji uređuje trgovačka društva (članak 39. Zakona o ustanovama i članak 239. stavak 2. Zakona o trgovačkim društvima).
II. Uz prijavu na natječaj, kandidat za ravnatelja dužan je priložiti:
1. Zamolbu;
2. Životopis u kojem će, u skladu s dostavljenim dokazima, obrazložiti ispunjavanje uvjeta iz točke I. ovog natječaja; 

3. Diplomu o završenom preddiplomskom i diplomskom sveučilišnom studiju ili integriranom preddiplomskom i diplomskom sveučilišnom studiju, u izvorniku ili ovjerenoj preslici; 

4. Odobrenje za samostalan rad nadležne komore (ako je kandidat zdravstvenog usmjerenja), u izvorniku ili ovjerenoj preslici;
5. Presliku osobne iskaznice;
6. Dokaz o hrvatskom državljanstvu, u izvorniku ili ovjerenoj preslici;
7. Uvjerenje nadležnog suda ili sustava e-Građani da se protiv kandidata ne vodi kazneni postupak; 
8. Potpisanu izjavu kandidata da će, ukoliko bude imenovan za ravnatelja ustanove, dostaviti izjavu ovjerenu kod javnog bilježnika da ne postoje okolnosti iz članka 239. stavka 2. Zakona o trgovačkim društvima koje bi sprječavale imenovanje kandidata za ravnatelja ustanove odnosno za člana uprave trgovačkog društva, ne stariju od dana objave natječaja u Narodnim novinama; 
9. Dokaz o radnom iskustvu – elektronički zapis o radno pravnom statusu – e-radna knjižica (u slučaju da je osiguranik podnio zahtjev u elektroničkom obliku preko korisničkih stranica Hrvatskog zavoda za mirovinsko osiguranje (https://www.mirovinsko.hr/hr/fizicke-osobe/386) ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskog zavoda za mirovinsko osiguranje, ne stariji od dana objave natječaja u Narodnim novinama;
10. Program rada i razvoja Naftalana, specijalne bolnice za medicinsku rehabilitaciju za mandatno razdoblje od 4 godine - vlastoručno potpisan.
III.       Ravnatelj Naftalana imenuje se na mandatno razdoblje u trajanju od 4 (četiri) godine. 
Na natječaj se mogu prijaviti osobe oba spola pod jednakim uvjetima sukladno članku 13. Zakona o ravnopravnosti spolova („Narodne novine“, broj: 82/08, 69/17).
Po isteku mandata ista osoba može, na temelju javnog natječaja, ponovno biti imenovana za ravnatelja.

IV.       Rok za podnošenje prijave na natječaj je 15 (petnaest) dana od dana objave natječaja u „Narodnim novinama“. 

V.       Svi kandidati biti će obaviješteni o rezultatu natječaja najkasnije u roku od 45 (četrdesetpet) dana od dana isteka roka za podnošenje prijava. 

VI.       Ponude s dokazima o ispunjavanju uvjeta natječaja dostavljaju se na adresu: Naftalan, Omladinska 23a, 10 310 Ivanić-Grad, s naznakom „NATJEČAJ ZA RAVNATELJA-ne otvaraj“ ili se mogu predati osobno na recepciji u prizemlju Naftalana.
Nepravovremene i nepotpune prijave neće se razmatrati. 
Potpunom prijavom smatra se ona prijava koja sadrži sve podatke i priloge navedene u ovom natječaju, te koja je vlastoručno potpisana.
Kandidati koji ispunjavaju uvjete natječaja biti će pozvani na razgovor/intervju. O mjestu i vremenu održavanja razgovora/intervjua kandidati će biti obaviješteni putem elektroničke pošte navedene u prijavi na natječaj. Za kandidate koji ne pristupe razgovoru/intervjuu smatrati će se da su povukli prijavu na natječaj. Naftalan pridržava pravo ne odabrati ni jednog kandidata, bez obveze obrazlaganja svoje odluke i bez ikakve odgovornosti prema kandidatima.
Sukladno odredbama Uredbe (EU) 2016/679 Europskog parlamenta i vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka, prijavom na natječaj kandidat daje privolu Naftalanu, specijalnoj bolnici za medicinsku rehabilitaciju za prikupljanje i obradu osobnih podataka navedenih u prijavi na javni natječaj te dostavljenoj dokumentaciji, u svrhu provedbe istog. Prijavom na natječaj kandidati su suglasni sa javnom objavom osobnih podataka na mrežnim stranicama Naftalana, specijalne bolnice za medicinsku rehabilitaciju, u svrhu obavještavanja o rezultatima natječaja.
Kandidat koji se poziva na pravo prednosti pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine” broj 121/17, 98/19, 84/21 i 156/23), uz prijavu na javni natječaj, dužan je priložiti pored dokaza o ispunjavanju traženih uvjeta i sve potrebne dokaze iz članka 103. stavak 1. istog Zakona – poveznica na internetsku stranicu Ministarstva hrvatskih branitelja: https://branitelji.gov.hr/zaposljavanje-843/843.
Kandidat koji se poziva na pravo prednosti pri zapošljavanju sukladno odredbi članka 48. Zakona o civilnim stradalnicima iz Domovinskog rata („Narodne novine“, broj: 84/21), uz prijavu na javni natječaj, dužan je priložiti pored dokaza o ispunjavanju traženih uvjeta i sve potrebne dokaze iz članka 49. stavak 1. istog Zakona - poveznica na internetsku stranicu Ministarstva hrvatskih branitelja: https://branitelji.gov.hr/zaposljavanje-843/843.
Kandidat koji se poziva na pravo prednosti sukladno odredbi članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj: 157/13, 152/14, 39/18, 32/20), dužan je priložiti sve dokaze o ispunjavanju traženih uvjeta kao i dokaz o utvrđenom statusu osobe sa invaliditetom.
Kandidat koji se poziva na pravo prednosti pri zapošljavanju sukladno odredbi članka 48f. Zakona o zaštiti vojnih i civilnih invalida rata („Narodne novine“, broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), dužan je priložiti pored dokaza o ispunjavanju traženih uvjeta, rješenje odnosno potvrdu iz koje je vidljivo spomenuto pravo, te dokaz o tome na koji je način prestao radni odnos.
Podaci o plaći radnog mjesta nalaze se na web stranicama „Narodnih novina“, www.nn.hr, te su regulirani Zakonom o plaćama u državnoj službi i javnim službama (“Narodne novine”, broj: 155/23) i Uredbom o nazivima radnih mjesta, uvjetima za raspored i koeficijentima za obračun place u javnim službama (“Narodne novine”, broj: 22/24).

                                                                                     Predsjednica Upravnog vijeća:
Dr. sc. Žaklin Acinger-Rogić, dr.vet.med.

